CELEX: 62007TB0411
Language: el
Date: 2008-03-18 00:00:00
Title: Υπόθεση T-411/07 R: Διάταξη του Προέδρου του Πρωτοδικείου της 18ης Μαρτίου 2008 — Aer Lingus Group κατά Επιτροπής (Διαδικασία ασφαλιστικών μέτρων — Έλεγχος των συγκεντρώσεων — Απόφαση που κηρύσσει μια συγκέντρωση ασυμβίβαστη με την κοινή αγορά — Άρθρο 8, παράγραφοι 4 και 5, του κανονισμού (ΕΚ) 139/2004 — Αίτηση αναστολής εκτελέσεως και προσωρινών μέτρων — Μέτρο ασυμβίβαστο με την κατανομή αρμοδιοτήτων μεταξύ των θεσμικών οργάνων — Εξουσίες της Επιτροπής — Προσωρινά μέτρα απευθυνόμενα προς παρεμβαίνοντα — Αίτηση για αναστολή της πράξης — Παραδεκτό — Έλλειψη fumus bοni juris — Έλλειψη επείγοντος — Έλλειψη σοβαρής και ανεπανόρθωτης ζημίας — Η επέλευση της ζημίας εξαρτάται από περιστατικά μέλλοντα και αβέβαια — Ανεπαρκείς λόγοι — Στάθμιση όλων των εμπλεκομένων συμφερόντων)

20.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 327/26
            
         Διάταξη του Προέδρου του Πρωτοδικείου της 18ης Μαρτίου 2008 — Aer Lingus Group κατά Επιτροπής
   (Υπόθεση T-411/07 R)
   (Διαδικασία ασφαλιστικών μέτρων - Έλεγχος των συγκεντρώσεων - Απόφαση που κηρύσσει μια συγκέντρωση ασυμβίβαστη με την κοινή αγορά - Άρθρο 8, παράγραφοι 4 και 5, του κανονισμού (ΕΚ) 139/2004 - Αίτηση αναστολής εκτελέσεως και προσωρινών μέτρων - Μέτρο ασυμβίβαστο με την κατανομή αρμοδιοτήτων μεταξύ των θεσμικών οργάνων - Εξουσίες της Επιτροπής - Προσωρινά μέτρα απευθυνόμενα προς παρεμβαίνοντα - Αίτηση για αναστολή της πράξης - Παραδεκτό - Έλλειψη fumus bοni juris - Έλλειψη επείγοντος - Έλλειψη σοβαρής και ανεπανόρθωτης ζημίας - Η επέλευση της ζημίας εξαρτάται από περιστατικά μέλλοντα και αβέβαια - Ανεπαρκείς λόγοι - Στάθμιση όλων των εμπλεκομένων συμφερόντων)
   (2008/C 327/49)
   Γλώσσα διαδικασίας: η αγγλική
   Διάδικοι
   
      Προσφεύγουσα: Aer Lingus Group plc (Δουβλίνο, Ιρλανδία) (εκπρόσωποι: A. Burnside, solicitor, B. van de Walle de Ghelcke και T. Snels, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: X. Lewis, É. Gippini Fournier και S. Noë)
   
      Παρεμβαίνουσα υπέρ της καθής: Ryanair Holdings plc (Δουβλίνο, Ιρλανδία) (εκπρόσωποι: J. Swift, QC, V. Power, A. McCarthy και D. Hull, solicitors, G. Berrisch, δικηγόρος)
   Αντικείμενο
   Αίτηση λήψεως προσωρινών μέτρων και ειδικότερα εντολή προς την Επιτροπή να λάβει ορισμένα μέτρα σχετικά με τη συμμετοχή της Ryanair Holdings plc στο κεφάλαιο της αιτούσας, δεύτερον, επικουρικώς, εντολής παρομοίου περιεχομένου κατά της Επιτροπής ή της Ryanair Holdings plc, και, τρίτον, αναστολή εκτελέσεως της αποφάσεως της Επιτροπής της 11ης Οκτωβρίου 2007 C(2007) 4600, με την οποία απορρίφθηκε η αίτηση της αιτούσας περί κινήσεως της διαδικασίας του άρθρου 8, παράγραφος 4, του κανονισμού (ΕΚ) 139/2004 του Συμβουλίου, της 20ής Ιανουαρίου 2004, για τον έλεγχο των συγκεντρώσεων μεταξύ επιχειρήσεων και περί λήψεως προσωρινών μέτρων κατά το άρθρο 8, παράγραφος 5, του κανονισμού αυτού (ΕΕ 2004, L 24, σ. 1).
   Διατακτικό
   Ο Πρόεδρος του Πρωτοδικείου διατάσσει:
   
               1.
            
            
               Απορρίπτει την αίτηση προσωρινών μέτρων.
            
         
               2.
            
            
               Επιφυλάσσεται ως προς τα δικαστικά έξοδα.